钦定古今图书集成/明伦汇编/闺媛典/第256卷 > 邹之义妻张氏
## 钦定古今图书集成/明伦汇编/闺媛典/第256卷 > 邹之义妻张氏

按《武进县志》：“张氏，邹之义妻。自幼喜读书，精通纲鉴
性理。年十七适邹，家贫，针黹纺绩，以供翁姑甘旨。越
二年，翁姑相继殁，夫以哀毁成疾死。氏年十九，痛绝
数四，以孤儿在，强起抚之。其父暮年得子甚幼，父母
并亡，无所依，氏乃挈子归母家，经理其家事，兼抚幼
弟，亲自授书，皆得成立。弟既娶，乃以家付氏，素手而”
归。而邹家业已为叔辈废尽，氏亦不问，乃更创立焉。
崇祯十五年“旌表。”